open-index/open-wikipedia-markdown huggingface dataset:
Elektrina

**Elektrina** alebo **Elektrika** môže byť:
* súborný názov pre elektrické javy a stavy (o.&nbsp;i. elektrický prúd, elektrické napätie, elektrická energia, blesk a podobne), čiže javy a stavy vyplývajúce z prítomnosti a/alebo toku elektrického náboja
* nepresne:
** elektrická energia
** elektrický prúd
** časť fyziky zaoberajúca sa elektrickými javmi a stavmi

## Dejiny objavovania elektriny
* 600 pred Kr. - Táles z Milétu zaznamenal, že papyrus je priťahovaný na jantárovú tyč potretú o oblečenie
* ? -  Objav magnetizmu pravdepodobne v Číne
* 1600 – William Gilbert objavil, že Zem je veľký magnet
* 1746 - Jean-Antoine Nollet zistil, že elektrina sa šíri mimoriadne rýchlo, lebo všetkých dvesto mníchov vykríklo odrazu
* 1752 – Benjamin Franklin zistil, že iskrenie a blesk majú rovnakú podstatu
* 1786 – Luigi Galvani pri pitvaní žaby zistil, že priložením dvoch rôznych kovov na tkanivo vyvolá svalové sťahy
* 1792 – Alessandro Volta zostrojil prvý galvanický článok
* 1820 - Hans Christian Oersted zistil, že sa magnetická ručička vychyľuje v blízkosti vodiča, ktorým prechádza prúd
* 1820 – André Marie Ampère odvodil zákon o vzájomnom silovom pôsobení dvoch rovnobežných vodičov s prúdom
* 1826 - Georg Simon Ohm formuloval zákon vyjadrujúci vzťah medzi prúdom, napätím a odporom
* 1831 - Michael Faraday objavil elektromagnetickú indukciu, na základe ktorej zostrojil transformátor
* 1833 – Heinerich Fridrich Emil Lenz formuloval zákon o smere indukovaného prúdu
* 1837 - Michael Faraday formuloval zákony elektrolýzy (zákon o vodivosti kvapalín)
* 1850 - Heinrich Daniel Ruhmkorff vynašiel induktor, ktorý sa ako zdroj vysokého napätia používa dodnes
* 1865 - James Clerk Maxwell zverejnil teóriu elektromagnetického poľa
* 1866 - Werner von Siemens vynašiel prvé dynamo, ktoré premieňalo mechanickú energiu na elektrickú
* 1878 – Thomas Alva Edison skonštruoval prvú žiarovku
* 1880 - Pierre Curie objavil piezoelektrický jav
* 1882 - Thomas Alva Edison uviedol do prevádzky prvú elektráreň
* 1887 – Nikola Tesla patentoval prvý rozvod striedavého prúdu
* 1888 - Heinrich Hertz dokázal existenciu elektromagnetického vlnenia a skúmal jeho vlastnosti
* 1895 - Wiliam Conrad Röntgen objavil nový druh elektromagnetického žiarenia, ktoré bolo po ňom pomenované
* 1897 – Joseph John Thomson objavil zápornú elementárnu časticu, elektrón
* 1900 - Max Planck vyslovil tzv. kvantovú hypotézu, ktorá sa stala podnetom pre vznik modernej fyziky
* 1905 – Albert Einstein vysvetlil fotoelektrický jav
* 1947 – William Shocklley popísal vlastnosti polovodičov
Synagóga status quo ante

**Synagóga status quo ante** je synagóga v Trnave, ktorá patrí v súčasnosti Galérii Jána Koniareka. Organizujú sa v nej vernisáže.

Pochádza z roku 1891 (iný zdroj 1897), kedy tam bol rabínom Simon Sidon, ktorý patril k tým, čo chceli zachovať status quo ante, stav pred rozkolom v uhorskej židovskej komunite medzi reformovaným a ortodoxným smerom.  

Reprezentuje architektúru uplatňujúcu orientálne prvky v štýle historizmu. Jej dispozíciu tvorí apsida a modlitebňa obkolesená galériou pre ženy, ktorú podopierajú liatinové stĺpy s kompozitnými hlavicami. V strede modlitebne sa otvára kopula pôvodne so sklenenou výplňou.

Pred synagógou je pamätník židovským obetiam druhej svetovej vojny.

## Referencie

## Iné projekty

Kategória:Stavby v Trnave
Trnava
Kategória:Architektúra z 1897
Tauridský Chersonézos

[thumb|Staroveký ''Chersonesus Tauricus'' na mape vydanej v [Londýne okolo roku 1770.]]
**Tauridský Chersonézos** (iné názvy: **Taurský/Skýtsky Chersonézos**, **Taurský/Skýtsky Chersonésos**, **Chersonézos**, **Chersonesus**, **Tauris**, **Taurida** ; po grécky *Tauriké* alebo *Tauris* alebo *Taurida*; po latinsky *Taurica* alebo *Chersonesus Taurica*) je staroveký názov polostrova Krym. Podľa niektorých autorov však ide o novovekú chybu a v staroveku Tauris označoval iné územie.

V gréckej mytológii naň Artemis preniesla Ifigéniu z Aulidu, kde ju zachránila pred obetovaním. Ifigénia tu pôsobila ako Artemidina kňažka.

Kategória:Historické územia
Chersonézos

**Chersonézos** (po gr. doslova "polostrov"; po grécky *Chersonésos*, po latinsky *Chersonesus*) môžu byť tri staroveké lokality:
*grécke mesto na Kryme, neskôr byzantská grécka  pevnosť, pozri Chersonézos (mesto)
*Krym, pozri Tauridský Chersonézos
*úzky polostrov medzi severnou časťou Egejského mora a Dardanelami, pozri Trácky Chersonézos

## Pozri aj
*Kimbrický Chersonézos (Jutský polostrov)
Lomnica

**Lomnica** môže byť:

* skrátený názov osady Vysokých Tatier, pozri Tatranská Lomnica
* skrátený názov obce Veľká Lomnica
* miestna časť mesta Vranov nad Topľou, pozri Lomnica (Vranov nad Topľou)
* miestna časť obce Liešťany
* potok na hornej Orave, pozri Lomnica (prítok Bielej Oravy)
* potok na Zemplíne, pozri Lomnica (prítok Tople)

## Pozri aj
* Lomnička
Hodinový signál

**Hodinový signál** alebo **hodinový impulz** (slangovo *hodiny*, angl. *clock*, skr. *CLK*) je (obvykle digitálny) elektrický signál, ktorého zmena spôsobuje zmenu stavu sekvenčného digitálneho elektronického obvodu.

U zložitejších sekvenčných obvodov (napr. mikroprocesor) určuje frekvencia hodinového signálu pracovnú frekvenciu obvodu a nazýva sa aj **taktovacia frekvencia**.

Zvláštnym prípadom hodinového signálu je synchronizácia prenosu údajov po sériových zberniciach, kde sa hodinový signál vo vysielači kvôli úspore materiálu vedenia v procese kódovania často zlučuje s dátami, a v prijímači je potrebné ho počas dekódovania rekonštruovať. Kód, ktorý takéto zlúčenie hodinového signálu s dátami umožňuje, sa anglicky nazýva self-clocking (dosl. preklad „samotaktovací“), napr. Manchester, biphase, MFM a pod.

Podobná situácia je u mnohých pamäťových médií, napr. magnetická páska, pevný disk, optické médiá ako CD a DVD, kde je spolu s dátami zaznamenávaný aj hodinový signál a tiež je potrebné ho pri snímaní rekonštruovať.

## Vlastnosti
* strieda (obvykle sa požaduje 1:1)
* amplitúda
* strmosť hrán
* počet fáz (dnes obvykle len 1, u starších procesorov niekoľko prekrývajúcich sa – pozri napr. Intel 8080)
* stabilita (vyjadrená obvykle v ppm)
** dlhodobá
** teplotná
** u hodín generovaných fázovým závesom (PLL) tzv. *jitter* (chvenie) – zmena frekvencie okolo strednej hodnoty vyplývajúca z princípu PLL

## Generácia
* oscilátor (RC, LC, kruhový)
* stabilizácia kryštálom, keramickým rezonátorom, fázovým zavesením na nejaký dostupný frekvenčný normál
* zmena frekvencie
** delič
** PLL
* tvarovanie výstupu

## Distribúcia
* pri rozsiahlejších obvodoch je problémom *sklz* (angl. *skew*) medzi zdrojom hodinového signálu a vzdialenejším koncovým bodom; je potrebné hodinový signál rekonštruovať
* pre odolnosť voči rušeniu sa vo veľmi rýchlych obvodoch niekedy distribuuje hodinový signál ako diferenciálny signál

Kategória:Digitálna elektronika
Tlačiareň

**Tlačiareň** môže byť:
* podnik, organizácia alebo organizačná zložka zaoberajúca sa tlačou polygrafických výrobkov, pozri tlačiareň (podnik)
* vo výpočtovej technike: periférne zariadenie určené na tlač papierových dokumentov, pozri tlačiareň (hardvér)
Ian Anderson

**Ian Scott Anderson** (* 10. august 1947, Dunfermline Škótsko) je škótsky rockový hudbník, inštrumentalista, spevák, skladateľ a textár, zakladateľ a extravagantný líder progresívnej rockovej skupiny Jethro Tull. 

Hrá na flaute, akustickej gitare a mandolíne, ktoré spolu s jeho ľahko rozpoznateľným hlasom dodávajú skupine charakteristický zvuk.

Bol prvým hudobníkom, ktorý zaviedol do rockovej hudby flautu a dodnes sa nepriblížil žiaden iný hudobník k jeho hracej kvalite. 

Počas svojej kariéry Anderson nahral odlišné sólové albumy. V roku 1983 „Walk Into The Light“, v roku 1995 flautovu inštrumentálku „Divinities“ nahranú so symfonickým orchestrom (prvé miesto v rebríčku časopisu Billboard, inšpirácia rôznymi náboženstvami a národmi), v roku 2000 zbierku piesní „The Secret Language Of Birds“ a v roku 2003 „Rupi's Dance“ na ktorej Ian prezentuje lásku k svojim mačkám, Rupi a Calliandre.

Ian Anderson žije v súčasnosti v juhovýchodnom Anglicku. Má nahrávacie štúdio, vlastní niekoľko spoločností, ktoré pôsobia v oblasti turistiky, vodných športov a spracovaní rýb. 

S manželkou Shonou vychovávajú dve deti Jamese a Gaela.

## Diskografia

* 1983 -  *Walk into Light*
* 1995 -  *Divinities: Twelve Dances with God*
* 2000 - *The Secret Language of Birds*
* 2003 - *Rupi's Dance*
* 2005 - *Ian Anderson Plays The Orchestral Jethro Tull* [2 cd, dvd]
* 2012 - *[[Thick as a Brick 2]]*
* 2014 - *[[Homo Erraticus]]*
* 2014 - *[[Thick as a Brick - Live in Iceland]]*
* 2017 – *[[Jethro Tull - The String Quartets]]*

## Ian o názve skupiny

V rozhovore pre internetový magazín Contact Music povedal, že si občas želá, aby sa mohol vrátiť späť v čase a vybrať pre skupinu iné meno, lebo v čase, keď vymýšľal názov pre skupinu, nezaoberal sa tým príliš a teraz to úprimne ľutuje. Podľa jeho súčasného vkusu je názov veľmi "zálesácky": „Keby som mohol zmeniť jedinú vec, ktorá sa týka môjho profesného života, skupinu by som už nikdy nepomenoval po chlapíkovi, ktorý vynašiel sejací riadkovací stroj. Tull sa mi páči, znie to trocha ako medziplanetárna vojnová loď, ale Jethro, to je pre mňa tak trochu zálesácke slovo“. 

## Iné projekty

## Externé odkazy
* Oficiálna stránka 

Kategória:Škótski rockoví hudobníci
Kategória:Škótski rockoví speváci
Kategória:Škótski flautisti
Kategória:Škótski textári piesní
Kategória:Škótski speváci-skladatelia
Kategória:Škótski skladatelia modernej hudby
Kategória:Držitelia Radu britského impéria
Myš

**Myš** môže byť:
* slovenské rodové meno niektorých rodov z podčeľade myšorodé (Murinae) z čeľade myšovité, pozri myšorodé
* myš (hardvér)

## Pozri aj
*myš domová
*myš kopčiarka
Tatranská Lomnica

**Tatranská Lomnica** (; ; ; ) je jedno z katastrálnych území mesta Vysoké Tatry, donedávna samostatná obec.
Tatranská Lomnica je jedna z najväčších osád na území Vysokých Tatier. Nachádza sa 6 km východne od Smokovca, na úpätí Lomnického štítu.

Sídli tu Astronomický ústav SAV.

## Doprava
Tatranskou Lomnicou prechádza Cesta slobody. 

Je tu železničná stanica na tratiach 185 Tatranská Lomnica–Studený potok a 184 Tatranská Lomnica–Starý Smokovec a dve stanice lanovky Tatranská Lomnica – Lomnický štít (stará za Grandhotelom Praha a nová neďaleko Cesty slobody).

## História
Toto územie malo od roku 1209, kedy bolo predmetom prvej kráľovskej donácie Ondreja II. viacerých vlastníkov. Posledným súkromným vlastníkom bol Ondrej Spóner, od ktorého toto územie odkúpil Uhorský štát v roku 1892. V tomto roku vznikli prvé štátne kúpele vo Vysokých Tatrách a ďalšia z tatranských osád -Tatranská Lomnica. V roku 1893 bol postavený Hotel Lomnica, v tom čase najväčší na území Vysokých Tatier, neskôr pozoruhodný Kúpeľný dom s bazénom a vodoliečbou. V roku 1905 bol postavený reprezentačný Grandhotel, ktorý bol v roku 1919 premenovaný na Grandhotel Praha. V tom čase vyrástli aj viaceré športoviská, lyžiarska a sánkarská dráha, klzisko, tenisové kurty.
náhľad|Eurocamp FICC, ruina chatky
V medzivojnovom období vyrástlo v Tatranskej Lomnici množstvo rodinných penziónov a súkromných rezidencií. V roku 1933 vyrástla aj najväčšia moderná zotavovňa Morava. Svoju hlavnú turistickú atrakciu získala osada v rokoch 1937 - 1940, keď bola vystavaná visutá lanovka na Skalnaté pleso a Lomnický štít. Jej výstavba umožnila aj výstavbu astronomických a meteorologických pracovísk pri Skalnatom plese a na Lomnickom štíte.

V šesťdesiatych a sedemdesiatych rokoch sa Tatranská Lomnica stala hlavným centrom odborárskej rekreácie na Slovensku. Pribudli nové hotely (Slovan, Horec), zotavovne (Urán, Odborár, Slovakia, Sasanka, Družba - teraz Willi). Majstrovstvá sveta v severskom lyžovaní 1970 priniesli so sebou ďalší rozvoj. Bola postavená nová kabínková lanovka z Tatranskej Lomnice na Skalnaté pleso, ktorá postupne nahradila starú.

Vďaka organizácii svetového zrazu medzinárodnej Asociácie karavanistov (FICC) vzniklo južne od Tatranskej Lomnice v roku 1974 veľké rekreačné a ubytovacie centrum, dnešný Eurocamp FICC s budovou recepcie, barom, bungalovmi, obchodmi, saunou, bazénom.

## História lanoviek vo Vysokých Tatrách
Visutá lanová dráha od Grandhotela Praha po vyše 70 rokoch existencie doslúžila.

## Galéria

Obrázok:Slovakia High Tatras Tm55.jpg|Grandhotel Praha
Obrázok:Tatranska Lomnica 0478.jpg|Múzeum Tatranského národného parku
Obrázok:Horská dráha Tatrabob 4.JPG|Bobová dráha na Slnečnej lúke
Obrázok:Údolná stanica KLD 9.JPG|Údolná stanica kabínkovej lanovej dráhy v Tatranskej Lomnici


## Iné projekty

Kategória:Osady Vysokých Tatier
Carlisle (sopka)

**Carlisle** je v súčasnosti neaktívna sopka, nachádzajúca sa v ostrovnej reťazi Aleuty, patriacej USA. Posledná doložená erupcia je z roku 1828, aj keď boli hlásené erupcie v rokoch 1838 a 1987, nepovažujú sa za potvrdené, nakoľko pozorovatelia neuviedli presne, ktorá zo sopiek v danej oblasti eruptovala (Carlisle, Cleveland, Uliaga, alebo Kagamil).

Sopka sa nachádza na neobývanom, 7&nbsp;km širokom ostrove, ktorý celkom vypĺňa. Geologická história je veľmi slabo zdokumentovaná, pre sopku neboli vypracované žiadne geologické štúdie.

## Iné projekty

## Externé odkazy
* www.volcano.si.edu  - stratovulkán Carlisle na Global Volcanism Program 

Kategória:Sopky Aljašky
Kategória:Stratovulkány
Kategória:Tisícovky v USA
Ruapehu

**Ruapehu** (maor. **hlučná diera**) je aktívny stratovulkán, nachádzajúci sa 40&nbsp;km juhozápadne od južného brehu jazera Taupo. Je to zároveň najvyššia hora Severného ostrova a najväčšia aktívna sopka na Novom Zélande. Je súčasťou národného parku Tongariro a obľúbenou destináciou lyžiarov, turistov a horolezcov.

Vek hornín je datovaný na 200&nbsp;000&nbsp;rokov. Masív je tvorený prevažne andezitovými horninami. Posledná erupcia sa odohrala v októbri 1997, sopka eruptovala s malými prestávkami od roku 1950 (prevažne malé explozívne erupcie s občasným výskytom lahárov a lávových prúdov. Väčšie erupcie (spojené aj s devastáciou okolia) nastali 11. januára 1995 a 16. júna 1996.

Hora je známa aj vrtochmi počasia, všetci návštevníci sú upozorňovaní na nutnosť vybavenia základnými prostriedkami na prežitie. Časté zmeny počasia využívajú aj vojaci pri tréningoch prežitia.

## Externé odkazy
* www.volcano.si.edu  - stratovulkán Ruapehu na Global Volcanism Program 

Kategória:Sopky Nového Zélandu
Kategória:Stratovulkány
Kategória:Aktívne sopky
Kategória:Severný ostrov (Nový Zéland)
Kategória:Dvojtisícovky na Novom Zélande
PostScript

**PostScript** je interpretovaný zásobníkový jazyk určený na opis grafického a textového obsahu stránok, používaný aj ako príkazový jazyk pre tlačiarne. Pochádza od spoločnosti Adobe. 

## História
Koncepty jazyka PostScript siahajú do roku 1976, keď John Gaffney v spoločnosti Evans & Sutherland vyvíjal interpret pre grafickú databázu. Súbežne výskumníci v Xerox PARC vyvinuli prvú laserovú tlačiareň a formát *Press*, ktorý bol predchodcom neskoršieho protokolu Interpress. V decembri 1982 John Warnock a Chuck Geschke opustili Xerox a založili spoločnosť Adobe Systems. Spoločne vytvorili zjednodušený jazyk podobný Interpressu, ktorý nazvali PostScript. Na trh bol uvedený v roku 1984.

V roku 1983 navštívil Adobe Steve Jobs, ktorého potenciál PostScriptu očaril. Apple následne investovalo do Adobe 2,5 milióna dolárov a licencovalo technológiu pre svoju tlačiareň LaserWriter.

Kľúčovým technickým prielomom bolo riešenie vykresľovania písma (tzv. *font hinting*), ktoré umožnilo kvalitný výstup aj na zariadeniach s nízkym rozlíšením (300 dpi). Adobe túto technológiu dlho chránilo ako obchodné tajomstvo. Uvedenie tlačiarne LaserWriter v roku 1985 odštartovalo revolúciu v oblasti desktop publishingu (DTP). V 80. a 90. rokoch bol interpret PostScriptu (často označovaný ako RIP) bežnou súčasťou profesionálnych tlačiarní. Postupom času však vysoké náklady na hardvér v tlačiarňach a rastúci výkon osobných počítačov viedli k presunu výpočtov na stranu softvéru. Formát PDF, ktorý je priamym nástupcom PostScriptu, ho postupne nahradil ako štandard pre elektronickú distribúciu dokumentov. V segmente špičkových tlačiarenských strojov však procesory PostScript zostávajú bežné dodnes.

## Verzie jazyka
* **PostScript Level 1** (1984): Prvá komerčná verzia.
* **PostScript Level 2** (1991): Priniesol vyššiu rýchlosť, podporu kompresie (napr. JPEG) a vylepšenú správu pamäte.
* **PostScript 3** (1997): Zaviedol pokročilú správu farieb (DeviceN), hladké tieňovanie (smooth shading) a podporu pre moderné predtlačové procesy.

## Súvislosť s PDF
PDF a PostScript zdieľajú identický zobrazovací model a oba formáty sú z veľkej časti vzájomne prevoditeľné. Hlavným technickým rozdielom je, že PostScriptu chýba natívna podpora priehľadnosti (transparencie) – jeho objekty sú v základe nepriehľadné. Na rozdiel od PostScriptu, ktorý je plnohodnotným programovacím jazykom, je PDF statická dátová štruktúra. PDF je optimalizované na rýchly prístup k obsahu a obsahuje navigačné prvky vhodné na interaktívne prehliadanie na obrazovke, zatiaľ čo PostScript bol navrhnutý primárne ako inštrukcie pre tlačové zariadenia.

## Referencie


Kategória:Stránko-popisné jazyky
Bitka o Ninive (612 pred Kr.)

**Bitka o Ninive** prebehla v roku 612 pred Kr. Hlavné mesto Asýrie Ninive bolo vydrancované spojenými vojenskými silami Médov a Skýtov.

Kategória:Bitky v Iraku
Kategória:Bitky Asýrčanov
Kategória:Bitky Skýtov
Kategória:Bitky Médov
Kategória:Dejiny Médskej ríše
Kategória:Dejiny Skýtov
Printer Command Language

**Printer Command Language** (skr. **PCL**) je príkazový jazyk pre tlačiarne, vyvinutý firmou Hewlett-Packard predovšetkým pre použitie v laserových tlačiarňach.

Súčasná verzia jazyka je PCL6.

Kategória:Stránko-popisné jazyky
Graphics Device Interface

**Graphics Device Interface** príp. **Graphical Device Interface** (skr. **GDI**, doslovný preklad *Rozhranie pre grafické zariadenia*) je treťou základnou súčasťou Microsoft Windows (ďalšie dve sú *kernel* (jadro) a user *správa užívateľov*).

GDI stanovuje tiež štandard Microsoft Windows pre reprezentáciu grafických objektov a metódu na ich zobrazenie na výstupných zariadeniach ako je monitor a tlačiareň. GDI slúži na kreslenie základných grafických objektov, akými sú priamky, krivky, geometrické útvary (obdĺžnik, elipsa), a tiež na zobrazovanie textov pomocou fontov. Okná, menu a iné grafické komponenty sú zobrazované nadstavbami GDI. 

Kategória:Stránko-popisné jazyky
Ďalekopisný stroj

náhľad|Stolný model ďalekopisu T100 firmy Siemens

**Ďalekopisný stroj** alebo **ďalekopis** (angl. *teleprinter, teletype*) je zariadenie s klávesnicou, ktoré sa najmä zhruba do 90. rokov 20. storočia používalo na prenos textu bežnými telekomunikačnými vedeniami. Ďalekopis má formu elektrického písacieho stroja - mal bežnú klávesnicu, na ktorom sa písal odosielaný text, a prijímaný text bol automaticky písaný na papier pomocou elektricky poháňaných typových pák.

Krátky text prenesený ďalekopisom a doručený miestnou poštovou službou sa nazýval ďalekopis alebo telegram a používal sa okrem oznamovania súrnych správ aj na blahoželania k rôznym významným príležitostiam.

Rozvoj moderných telekomunikácií a internetu vytlačil ďalekopis a súvisiace služby na okraj záujmu.

## Iné projekty

Kategória:Telekomunikácie
Kategória:Telegrafia
Erik Vlček

**Erik Vlček** (* 29. december 1981, Komárno) je slovenský reprezentant v rýchlostnej kanoistike v súťaži štvorkajaku (K4) a dvojkajaku (K2), účastník OH 2000, 2004, 2008, 2012, 2016 a 2020.

Spolu s Michalom Riszdorferom, Richardom Riszdorferom a Jurajom Bačom vybojoval bronzovú medailu na OH 2004 v Aténách (disciplína K4 na 1 000 m). Na OH v Pekingu dosiahla slovenská posádka striebornú medailu (v zostave nahradil Baču Juraj Tarr). Od roku 2013 vystupuje spolu s Jurajom Tarrom v K2 a od roku 2015 spolu s Jurajom Tarrom, Denisom Myšákom a Tiborom Linkom v K4. V novom zložení K4 spolu so Samuelom Balážom, Csabom Zalkom a Adamom Botekom vybojoval bronzovú medailu na MS 2019 v Szegedíne a získal miestenku pre Slovensko na OH 2020 Tokio (disciplína K4 na 500 m). V Tokiu nakoniec vybojoval taktiež bronzovú medailu v skupine so Samuelom Balážom, Denisom Myšákom a Adamom Botekom.

## Iné projekty

Kategória:Narodenia v 1981
Kategória:Slovenskí kajakári
Kategória:Slovenskí olympionici
Kategória:Osobnosti z Komárna
Kategória:Narodenia 29. decembra
Kategória:Slovenskí strieborní olympijskí medailisti
Kategória:Slovenskí bronzoví olympijskí medailisti
Kategória:Osobnosti na slovenských poštových známkach
Kategória:Laureáti Pribinovho kríža II. triedy
Kategória:Držitelia Krištáľového krídla
Dorota Filová

**Dorota Filová** (* 8. máj 1936 Smižany– † 13. september 2021, Bratislava) bola slovenská reštaurátorka, špecializala sa na reštauráciu ikon a polychrómovanej drevorezby.

## Životopis
V roku 1955 absolvovala Strednú školu umeleckého priemyslu v Bratislave, po ktorej nastúpila na odbor reštaurovania historických pamiatok na Vysokej škole výtvarných umení pod vedením profesora Karla Veselého. Osem rokov pôsobila v Slovenskej národnej galérii, neskôr pracovala ako reštaurátorka v Slovenskom národnom múzeu. Za reštaurovanie stredovekých ikon získala v roku 1971 cenu Cypriána Majerníka.Vytvorila aj množstvo kópií diel starých majstrov, s ktorými pracoval jej manžel, výtvarník a pedagóg Rudolf Fila.

## Referencie

## Zdroj
* Filová, Dorota. In: *[[The Encyclopaedia of Slovakia and the Slovaks: a concise encyclopaedia]]*, 2006

Kategória:Slovenskí reštaurátori
Kategória:Osobnosti zo Smižian
Kategória:Absolventi Vysokej školy výtvarných umení v Bratislave
Eintracht Frankfurt

thumb|Deutsche Bank Park

**Eintracht Frankfurt** je najznámejší športový klub vo Frankfurte nad Mohanom. Eintracht sa radí vďaka jeho futbalového oddielu k veľkým tradičným futbalovým zväzom. Posledná z početných titulom ukončených úspešných ér skončila v 90-tych rokoch. Potom bojoval Eintracht o športové a hospodárske prežitie. Momentálne patrí Eintracht opäť k finančne zdravým bundesligovým futbalovým zväzom. Sezónu 2017/2018 ukončil ziskom Nemeckého pohára. V sezóne 2021/2022 sa stal víťazom Európskej ligy UEFA, keď vo finále zdolal škótsky Glasgow Rangers.

## Súčasný káder


#### Hosťovania

## Úspechy
* Nemecký majster (1x):  1959
* Nemecký pohár (5x): 1974, 1975, 1981, 1988, 2018
* Pohár UEFA / Európska liga UEFA (2x): 1980, 2022

## Iné projekty

## Externé odkazy
* Oficiálna stránka klubu


Kategória:Nemecké futbalové kluby
Kategória:Futbalové kluby založené v 1899
Zdenko Mikula

**Zdenko Mikula** (* 27. november 1916, Vyhne – † 31. október 2012, Bratislava) bol slovenský skladateľ, organizátor, pedagóg a dirigent.

## Život
Otec Koloman Mikula bol v roku 1923 mešťanosta Banskej Bystrice. Mladosť prežil v Banskej Bystrici, kde študoval na učiteľskom ústave (1932 – 1936, hudba a spev K. Štika). V rokoch 1941 – 1946 vyštudoval na Konzervatóriu v Bratislave (kompozícia u E. Suchoňa, dirigovanie u K. Schimpla). Od roku 1939 pôsobil v Bratislave ako dirigent orchestra Vojenského umeleckého súboru (1939 – 1952, 1953 – 1957), externý pedagóg na konzervatóriu a FFUK, v rokoch 1963 – 1970 na VŠMU. 1940 – 1941 sa významne zaslúžil o organizovanie a sformovanie vojenskej hudby na Slovensku. Pracoval ako tvorivý tajomník ZSS (1959 – 1966), neskôr ako jeho vedúci tajomník (1974 – 1978), šéf hudobného vysielania Československého rozhlasu (1966 – 1974) a ako tajomník Československého zväzu skladateľov v Prahe (1977 – 1987). 

## Tvorba
Venoval sa umeleckému spracovaniu ľudových piesní, je autorom piesní, zborových a komorných kompozícií, orchestrálnych, vokálno-inštrumentálnych diel, scénickej hudby a operného triptychu.
*operný triptych Žena
*Lúčne hry, cyklus zborov Domovina moja a Ozývaj sa, hora
*cyklus 16 piesní Jesenná láska
*Cigánske piesne
*sláčikové kvarteto Ave Eva
*symfonická poéma O veľkej láske
*orchestrálna meditácia na tému Eugena Suchoňa Si krásna
*oratórium Jarní zpěvy staré Číny
*predohra pre veľký orchester Pocta Maximovi Gorkému
Veľa sa venoval aj tvorbe pre deti (Hajulienky, haj, Malí koledníci, Na tanci, Naša Anka).
Hosťoval ako dirigent rozhlasového orchestra ľudových nástrojov, mnoho jeho skladieb je nahratých v rozhlase a na gramoplatniach.

## Literatúra
Fudra, Igor - Gallová, Dana: Zdenko Mikula. Výberová personálna bibliografia. Banská Bystrica: Literárne a hudobné múzeum a ŠVK, 1996.

Kategória:Slovenskí hudobní skladatelia
Kategória:Slovenskí hudobní pedagógovia
Kategória:Osobnosti z Vyhní
Františkánska ulica (Trnava)

náhľad|Pohľad na Františkánsku ulicu v Trnave

**Františkánska ulica** v Trnave sa nachádza v centre mesta a od roku 2000 bola značne prebudovaná. Nachádzajú sa na nej moderné obytné domy v mestskej zástavbe. Na jej jednom konci je Františkánsky kostol s kláštorom a na jej druhom konci možno nájsť budovu Galérie Jána Koniareka.

## Dopravné spojenie

Kategória:Ulice v Trnave
FC Senec

**FC Senec, a. s.** bol slovenský futbalový klub zo Senca. Sezóna 2007/08 bola poslednou a zároveň treťou sezónou klubu FC Senec v najvyššej slovenskej futbalovej súťaži. Vlastníkom klubu je od marca 2008 konzorcium majiteľov z Dubaja a Spojených Arabských Emirátov.

## Názvy klubu
* 1994 - FK KOBA Senec
* 1995 - FK VTJ KOBA Senec
* 2002 - FK KOBA Senec
* 2004 - FC Senec, a. s.
* 2008 - klub zlúčený s DAC Dunajská Streda

Klub ponesie meno FK DAC 1904 Dunajská Streda v sezóne 2008/2009.

## Najväčšie úspechy

Víťaz Slovenského pohára 2001/2002
* Finále: Matador Púchov - FK KOBA Senec 1-1 (na penalty 2-4)

Víťaz Superpohára 2001/2002
* MŠK Žilina - FK KOBA Senec  1-1 (na penalty 3-4)

Účasť v Pohári UEFA 2002/2003 *1. predkolo*
* FK KOBA Senec - NK Široki Brijeg  1:2
* NK Široki Brijeg  - FK KOBA Senec 3:0

Účasť v najvyššej súťaži 1999/2000, 2006/2007, 2007/2008
* 8. miesto v Corgoň lige v sezóne 2006/2007, po základnej časti 6. miesto (12 účastníkov)
* 10. miesto v Corgoň lige v sezóne 1999/2000 (16 účastníkov)
* 10. miesto v Corgoň lige v sezóne 2007/2008 (12 účastníkov)

## Referencie

## Externé odkazy
* Oficiálna stránka klubu 
* Diskusné fórum 

Senec
Kategória:Zaniknuté slovenské futbalové kluby
Kategória:Šport v Senci
Kategória:Futbalové kluby založené v 2004
Kapitulská ulica (Trnava)

**Kapitulská ulica** je ulica v Trnave, patrí do historického jadra Trnavy, nachádza sa v mestskej časti Trnava-stred a je súčasťou Centrálnej mestskej zóny, ktorá je mestskou pamiatkovou rezerváciou. Park tiahnuci sa pozdĺž nej je určený na oddych. Neďaleko je Námestie sv. Mikuláša. Na začiatku parku je postavený pomník Mikuláša Schneidra Trnavského. Na opačnom konci ulice sa nachádza Západoslovenské múzeum.

## História
### 17. storočie
Peter Pázmaň v roku 1619 postavil na Kapitulskej ulici v Trnave prvú budovu šľachtického konviktu, ktorá slúžila ako šľachtický študentský výchovný ústav. Neskôr slúžila ako univerzitná budova pre potreby Trnavskej univerzity.

### 20. storočie
Mesto Trnava malo možnosť začiatkom 50. rokov 20. storočia vyhlásiť časť historického jadra za pamiatkovo chránené územie, avšak mesto túto možnosť vtedy nevyužilo a stalo sa tak až koncom roka 1987, kedy bolo historické jadro mesta Trnava vyhlásené za mestskú pamiatkovú rezerváciu, a tým pádom sa Kapitulská ulica stala súčasťou tejto rezervácie.

### 21. storočie
V sobotu 13. mája 2017 počas mestského trhu Trnavský rínek, ktorý sa konal na Kapitulskej ulici, organizovala trnavská samospráva participatívne plánovanie úpravy Kapitulskej ulice, kde mohli záujemcovia v stánku Mesta Trnava vyjadriť svoje nápady a pripomienky k zamýšľanej revitalizácii Kapitulskej ulice. Záverečná správa z prieskumu verejnej mienky bola zverejnená v tom istom roku približne o mesiac neskôr na webovom sídle Mesta Trnava. Trnavčania sa v prieskume vyjadrili, že si želajú ponechať Kapitulskej ulici prírodno-relaxačný a historický charakter.

## Galéria

Obrázok: Slovakia_Trnava_PomnikMSTrnavskeho2.JPG
Obrázok: Slovakia_Trnava_Kapitulska3.JPG
Obrázok: Slovakia_Trnava_Kapitulska2.JPG


## Dopravné spojenie

## Referencie

Kategória:Ulice v Trnave
Kategória:Trnava-stred
Pomník Mikuláša Schneidra Trnavského

náhľad|Pomník

**Pomník [[Mikuláš Schneider-Trnavský|Mikuláša Schneidra Trnavského]]** sa nachádza na Kapitulskej ulici v Trnave. Bol odhalený v roku 2001 pri príležitosti 120. výročia jeho narodenia.

## Referencie

## Iné projekty

Kategória:Stavby v Trnave
Kategória:Pamätníky na Slovensku
Farad

**Farad** (značka **F**) je jednotkou elektrickej kapacity podľa medzinárodnej sústavy SI. Bola pomenovaná podľa anglického fyzika a chemika Michaela Faradaya. 

Elektrický kondenzátor má kapacitu 1 farad, ak sa nabije elektrickým prúdom jedného ampéru za 1 sekundu na elektrické napätie 1 voltu.

\mathrm{
\mbox{F} 
= \dfrac{\mbox{A} \cdot \mbox{s}}{V}
}
. 
Jedna ampérsekunda zodpovedá jednému coulombu, preto platí tiež, že elektrický kondenzátor má kapacitu 1 farad, ak sa pri napätí 1 voltu nabije nábojom jedného coulombu. \mathrm{1\, F = 1\frac{C} {V}}.

Farad je relatívne veľká jednotka, a väčšina elektrických kondenzátorov v bežnej praxi majú kapacity medzi niekoľkými pF a μF. Až od roku 1990 sú na trhu lacné kondenzátory, ktoré majú elektrickú kapacitu 1&nbsp;F a viac.

Jednotku Farad je tiež možné popísať pomocou nasledovných vzorcov:
 

\mathrm{
\mbox{F} 
= \dfrac{\mbox{A}^2 \cdot \mbox{s}^4} {kg \cdot \mbox{m}^2}
= \dfrac{\mbox{J}} {\mbox{V}^2}
= \dfrac{\mbox{W} \cdot \mbox{s}}{\mbox{V}^2}
= \dfrac{\mbox{C}} {\mbox{V}}
= \dfrac{\mbox{C}^2}{\mbox{J}}
= \dfrac{\mbox{C}^2}{\mbox{N} \cdot \mbox{m}}
= \dfrac{\mbox{s}^2 \cdot \mbox{C}^2}{\mbox{m}^{2} \cdot \mbox{kg}}
= \dfrac{\mbox{s}^4 \cdot \mbox{A}^2}{\mbox{m}^{2} \cdot \mbox{kg}}
= \dfrac{\mbox{s}^{2}}{\mbox{H}}
}
. 

kde A=ampér, V=volt, C=coulomb, J=Joule, m=meter, N=newton, s=sekunda, W=watt, kg=kilogram, Ω=ohm, H=henry.

Kategória:Jednotky pre elektrinu a magnetizmus
Kategória:Odvodené jednotky sústavy SI
Kategória:Eponymické termíny vo fyzike
Milan Lechan

**Milan Lechan** (* 16. marec 1943, Michalovce) je slovenský básnik a humorista, autor literatúry pre deti a mládež.

## Životopis

Vzdelanie získaval v Humennom, kde v roku 1960 zmaturoval, neskôr pokračoval v štúdiu na Filozofickej fakulte Univerzity P. J. Šafárika v Prešove, kde študoval odbor slovenčina – ruština. V rokoch 1967 – 1995 pracoval ako tlačový redaktor do vydavateľstve Osveta v Martine, od roku 1996 pracuje v Knižnom centre v Žiline.

## Tvorba

V literárnej tvorbe sa sústreďuje na písanie poézie a krátkych humoristicko-satirických foriem, aforizmov, sentencií a epigramov. Knižne debutoval v roku 1970 zbierkou vyše dvesto aforizmov *Je to láska*. Nasledujúca knižná publikácia *Smiem prosiť?* (1978, 1984) je zbierkou krátkych satirických próz, veršovaných humoristických textov, aforizmov, sentencií a ponášok. V básnickej zbierke *Žena, ulica, dlaň, kosť* (1982) si zachoval všetky atribúty svojského videnia sveta a poetiky, rovnako ako aj v knižke krátkych humoristických básničiek a rečňovaniek, žiackych výrokov, vtipov a aforizmov zo školského prostredia *Učebnica na prestávku* (1988). Kombináciou všetkých krátkych humoristicko-satirických útvarov vrátane poézie je aj zbierka *Pelé-melé-lechan* (1991). Ako recesista a parodik mnohých negatívnych javov našej spoločnosti sa prejavil v zbierke *Milan Lechan a iné básne* (1994), bohato naplnenej invenčným pohrávaním sa so slovom. V roku 1998 vydal básnickú zbierku *Laškovanie s (h)láskou*, ktorá je vycibrenou poetickou analýzou života, a predovšetkým lásky skrz humoristicko-satirickú optiku. Sústavne spolupracuje s humoristicko-satirickými časopismi a humoristickými rubrikami iných časopisov a denníkov, ako aj so všetkými štúdiami Slovenského rozhlasu, pre ktoré okrem pravidelnej spolupráce napísal viacero širšie koncipovaných humoristických relácií.

## Dielo
### Pre dospelých

*1970 – *Je to láska*
*1978 – *Smiem prosiť?*
*1982 – *Žena, ulica, dlaň, kosť*
*1991 – *Pelé-melé-lechan*
*1994 – *Milan Lechan a iné básne*
*1998 – *Láskovanie s (h)láskou*

### Pre deti a mládež
*1988 – *Učebnica na prestávku*

## Iné projekty

Kategória:Slovenskí spisovatelia
Kategória:Slovenskí spisovatelia pre deti a mládež
Kategória:Slovenskí básnici
Kategória:Slovenskí humoristi
Kategória:Osobnosti z Michaloviec
GDI

Môže znamenať:
*Graphics Device Interface
*Aliancia technicky najvyspelejších štátov v sérii Command & Conquer - Global Defense Initiative 
*GDi - Skratka pre zážihový (benzínový) motor s priamym vstrekovaním, označovaný  v automobiloch Kia.
PCL

**PCL** môže znamenať:

* Captain Rolden International Airport, kód lATA tohto letiska v Pucallpa v Peru
* Pacific Coast League, bejzbalová liga
* Pilot Controlled Lighting – pilotom ovládané osvetlenie (letiska)
* Polytechnic of Central London, dnes University of Westminster
* Printer Command Language
* Process Control Language
* polykaprolaktón
* Portage County League
* angl. "Posterior cruciate ligament" – zadný skrížený väz kolena
* knižnica Perry-Castañeda Library na University of Texas at Austin
* Philadelphia Catholic League
* diagnostické kritériá pre psychopatiu, pozri psychopatia
Mascarpone

náhľad|Dezert z mascarpone
**Mascarpone** je jemný, krémový čerstvý syr vyrábaný zo smotany pôsobením kyseliny vínnej. Pochádza z Lombardie (slovo *Mascherpa* označovalo v tamojšom dialekte syr ricotta), dnes sa však vyrába po celom Taliansku. Mascarpone sa používa ako prísada do dezertov (napr. tiramisu) a tort.

Mascarpone je bielej farby, čerstvý vonia ako smotana a často sa zmiešaný so syrom ricotta používa namiesto masla. Rýchlo sa kazí, preto sa zvykol vyrábať v zime. Tento syr ľahko dostane príchuť iného jedla a preto je potrebné ho skladovať oddelene.

Mascarpone sa dá kúpiť v obchode, niektorí vyrábajú akúsi imitáciu: Zohrejeme 1 liter smotany na približne 90°C, pridáme 5 ml kyseliny citrónovej alebo zodpovedajúce množstvo citrónovej šťavy a zmes pomaly premiešavame cca. 10 minút, až kým sa smotana nezrazí. Zmes necháme odkvapkať v utierke.  

## Iné projekty

 

Kategória:Talianske syry
Kategória:Syry z kravského mlieka
Shasta (sopka)

**Shasta** je v súčasnosti neaktívna sopka, nachádzajúca sa v Kalifornii, USA. Je to druhý najvyšší vrch Kaskádových vrchov (4&nbsp;317&nbsp;m) a siedmy najvyšší vrch Kalifornie. Hora je významným duchovným miestom pôvodných obyvateľov Ameriky, ako aj pútnickým miestom novších náboženstiev (New Age).

Vek sopky sa odhaduje na 600&nbsp;000&nbsp;rokov. Približne pred 300&nbsp;000&nbsp;rokmi došlo k obrovskej erupcii a deštrukcii celej severnej strany hory, pozostatkom tejto katastrofy je údolie Shasta Valley. Zvyšky pôvodnej stavby vulkánu možno nájsť na južnej strane hory - silne erodované andezitové a dacitové lávy z krátera Sargeants Ridge.

Počas posledných 10&nbsp;000&nbsp;rokov sopka eruptovala s prestávkami 800&nbsp;rokov s postupným skracovaním intervalov (600&nbsp;rokov). Posledná erupcia bola zaznamenaná v roku 1786. Nakoľko na sopke sa stále vyskytujú aktívne fumaroly a horúce pramene, nedá sa považovať za úplne vyhasnutú, ale len za spiacu, s rizikom možnej erupcie.

## Iné projekty
.

## Externé odkazy
* www.volcano.si.edu - stratovulkán Shasta na Global Volcanism Program 

Kategória:Sopky Kalifornie
Kategória:Stratovulkány
Kategória:Štvortisícovky v USA
Zoznam štátnych hymien

Toto je **zoznam hymien štátov, závislých území a ich častí**. Celky, ktoré už neexistujú alebo nie sú nezávislými štátmi, sú zobrazené malým písmom. Slovenské preklady nie sú oficiálne a sú len približné. Poradie nemusí zodpovedať abecede, keďže anglické názvy sú často odlišné od slovenských. 

Hymny
Zoznam
Bryndzové halušky

náhľad|Tradičné bryndzové halušky s opraženou slaninou
náhľad|Bryndzové halušky s opraženou slaninou a prizdobené

**Bryndzové halušky** sú slovenské národné jedlo. Pripravujú sa zo zemiakov, múky, soli, bryndze a slaniny. Častým doplnkom bryndzových halušiek je pohár kyslého mlieka, mlieka, alebo žinčice.

Podstatnou súčasťou halušiek sú zemiaky, ale tie sa na Slovensku udomácnili až niekedy v 19. storočí. Presne v tom istom storočí, v ktorom sa datuje úpadok ovčiarstva na Slovensku. Každodenným jedlom boli kaše, najmä jačmenná, pohánková a prosná. Obľúbené boli aj strukoviny, údeniny a hlúboviny. To, čo robí bryndzové halušky národným jedlom Slovákov, je ich jedinečnosť v rámci celosvetovej gastronómie.

## Príprava
Základ tvoria postrúhané surové zemiaky zmiešané s múkou a soľou (niekedy sa dáva aj vajíčko, ale halušky sú vtedy tvrdšie). Takto pripravené cesto sa následne vo forme halušiek, teda malých kúskov, uvarí vo vode. Uvarené halušky sa zmiešajú s bryndzou, polejú sa 3-5 lyžicami vody, v ktorej sa varili halušky a dochutia opraženou slaninou. Podľa chuti sa môže pridať aj kyslá smotana.

## Referencie

## Iné projekty

## Externé odkazy
* Online recepty a miesta, kde varia vynikajúce halušky .
* Bryndzové halušky

Halušky
Kategória:Slovenské jedlá
Tambora (sopka)

**Tambora** je aktívna sopka ležiaca na ostrove Sumbawa patriacom Indonézii. Je známa najničivejšou erupciou v moderných dejinách. Od apríla do polovice júla roku 1815 zasiahli produkty jej explózie Molucké ostrovy, Jávu, Sumatru a Borneo a vyžiadala si asi 92&nbsp;000&nbsp;ľudských životov. Nasledujúci rok bol známy ako *„Rok bez leta“* pre veľké množstvo sopečného popola v atmosfére.

## Erupcia v roku 1815
Sopka začala eruptovať 10. apríla. Obrovský výbuch vyvrhol približne 100&nbsp;km3 pyroklastických trachyandezitov. Pred explóziou mala sopka výšku približne 4&nbsp;200&nbsp;m, po výbuchu len 2&nbsp;850.

Hoci je erupcia označovaná ako najničivejšia, v minulosti sa vyskytli ešte väčšie (napr. Taupo na Novom Zélande z roku 181, čo dokladajú záznamy Rimanov a Číňanov o dramatických zmenách počasia z toho obdobia, ako aj rádiometrické datovanie, prípadne vznik kaldery Toba na Sumatre pred 75&nbsp;000&nbsp;rokmi, ktorá vyvrhla 2&nbsp;800&nbsp;km3 materiálu a podľa niektorých vedcov zapríčinila aj nástup poslednej doby ľadovej.

### Dôsledky
Erupcia zničila všetku vegetáciu na celom ostrove. Približne 10&nbsp;000&nbsp;ľudí zahynulo priamo následkom erupcie, zvyšok zomrel na rôzne infekcie. Sopka vyvrhla do stratosféry enormné množstvá prachu a popola, čo zapríčinilo zníženie priemerných teplôt o 0,3&nbsp;°C. Ešte niekoľko rokov po erupcii mala obloha pri východe Slnka zelené odtiene.

Vyskytli sa aj teórie, že erupcia podmienila vznik velocipéda (predchodcu bicykla), pretože bol nedostatok ovsa pre kone a nastal problém s dopravou.

## Iné projekty
.

## Externé odkazy
* www.volcano.si.edu  - stratovulkán Tambora na Global Volcanism Program 

Kategória:Sopky Indonézie
Kategória:Stratovulkány
Kategória:Aktívne sopky
Kategória:Prírodné katastrofy
Ivan Krno

náhľad|237x237bod|Ivan Krno
**Dr. Ivan Krno**, po emigrácii **Dr. Ivan Kerno**, (* 26. september 1891, Myjava – † 17. apríl 1961, New York) bol významný slovenský právnik a diplomat v službách medzivojnového Česko-Slovenska.

Narodil sa na Myjave v rodine advokáta dr. Janka Krnu (18601926) a jeho manželky Emílie rod. Fajnorovej. Vyštudoval právo v Budapešti a Paríži a ako prvý zložil advokátsku skúšku v slovenskom jazyku po vzniku Česko-Slovenska.

Po vzniku ČSR pôsobil ako diplomat na veľvyslanectvách vo Viedni, Budapešti a Paríži. Bol členom česko-slovenskej delegácie pri vyjednávaní o Trianonskej mierovej zmluve (ako tajomník Štefana Osuského), neskôr bol vyslancom Česko-Slovenska v pri medzinárodnom súde v Haagu v Holandsku a zúčastnil sa tiež ako člen delimitačnej komisie Prvej viedenskej arbitráže v roku 1938.

V rokoch 19461952 pôsobil ako prvý právny poradca Organizácie Spojených národov a námestník generálneho tajomníka OSN pre právne otázky. Po Februári 1948 ostal žiť v emigrácii v USA. 

## Externé odkazy
* Záznam o narodení a krste v matrike záznam číslo 319 - evanjelická cirkev; pokrstený ako Ivan Štefan Krno

Kategória:Narodenia v 1891
Kategória:Úmrtia v 1961
Kategória:Slovenskí právnici
Kategória:Slovenskí diplomati
Kategória:Pracovníci Organizácie Spojených národov
Tambora

**Tambora** môže byť:
*sopka na indonézskom ostrove Sumbawa, pozri Tambora (sopka)
*neidentifikovaná civilizácia obývajúca Sumbawu, objavená západnými bádateľmi krátko pred katastrofickým výbuchom sopky Tambory roku 1815, pozri Tambora (civilizácia)
*v hudbe:
**bubon, afrokaribský hudobný nástroj, pozri tambora (bubon)
**veľký mexický plechový hudobný nástroj charakteristický pre hudbu banda, pozri banda (hudba)
Unzen

**Unzen** je aktívna sopka, nachádzajúca sa na  ostrove Kjúšu (polostrov Šimabara) v Japonsku, asi 40&nbsp;km východne od mesta Nagasaki. Známa je najväčšou sopečnou katastrofou v Japonsku - v roku 1792 vyvolal kolaps jedného z lávových dómov cunami, ktoré si vyžiadali približne 15&nbsp;000&nbsp;obetí na životoch.

Polostrov Šimbara je vulkanicky aktívny asi milión rokov. Sopka začala rapídne rásť pred 200&nbsp;000&nbsp;rokmi. Početné andezitové a dacitové lávové prúdy, dómy a pyroklastiká vytvorili pomerne komplexnú vulkanickú štruktúru s niekoľkými vulkanickými centrami.

Po katastrofe v roku 1792 sa sopka dlhší čas neozvala, bola pokladaná za vyhasnutú. Až v novembri roku 1989 sa najskôr zemetraseniami a neskôr aj freatickými erupciami (november 1990) prebrala k životu. Erupcia nevyprodukovala veľké objemy lávy, ale množstvo pyroklastík si vyžiadalo evakuáciu a 3. júna 1991 usmrtil pyroklastický prúd, ktorý zbehol po úbočí, skupinu 43&nbsp;vedcov a novinárov, medzi nimi aj známych vulkanológov Katiu a Mauriceho Krafftových. Erupcie pokračovali až do roku 1995, zničili asi 2&nbsp;000&nbsp;domov.

## Iné projekty
.

## Externé odkazy
* www.volcano.si.edu  - stratovulkán Unzen na Global Volcanism Program 

Kategória:Sopky Japonska
Kategória:Stratovulkány
Kategória:Aktívne sopky
Kategória:Tisícovky v Japonsku
Kategória:Geografia prefektúry Nagasaki
Shasta

**Shasta** môže byť:
*sopka v Kaskádových vrchoch v Kalifornii, pozri Shasta (sopka)
*mesto juhozápadne od tejto sopky, pozri Mount Shasta (mesto)
*rieka pri tejto sopke, pozri Shasta (rieka)
*vodná nádrž a priehrada na rieke Sacramento, pozri Shasta Lake a Shasta Dam
*county v Kalifornii, pozri Shasta County
*názov širokopásmového smerovacieho uzla predávaného firmou Nortel Networks na použitie v telekomunikačných sieťach, pozri Shasta (Nortel Networks)
*značka nealkoholických nápojov, pozri Shasta (nápoj)
*hlavná postava v románe z roku 1954 autora C. S. Lewis *[[The Horse and His Boy]]*
*TV sitcom na stanici UPN, pôdovne nazývaná „Shasta McNasty“, pozri Shasta (Sitcom)

## Pozri aj
*Shasta Springs (bývalý rezort na rieke Sacramento)
*šasta (indiánsky kmeň a jazyk)
Rabaul

**Rabaul** je prístavné mesto v Papue-Novej Guinei, do roku 1994 hlavné mesto provincie Východná Nová Británia. Má 3885 obyvateľov (2000), leží na najsevernejšom bode ostrova Nová Británia.

## Dejiny
Počas druhej svetovej vojny bolo mesto v januári 1942 obsadené Japoncami. V novembri 1943 bolo mesto vystavené intenzívnym náletom amerického letectva. Boje o oblasť prebiehali do konca vojny.

Mesto bolo do roku 1994 hlavným mestom provincie (žilo tu asi 17 000 ľudí). V roku 1994 došlo v dôsledku erupcie blízkej rovnomennej sopky. Pri erupcii uniklo do ovzdušia veľké množstvo sopečného popola, ktorého usadenie v okolí spôsobilo kolaps asi 80% budov v meste Rabaul a jeho okolí. Po erupcii bolo hlavné mesto provincie presunuté do mesta Kokopo, asi o 20 km ďalej. Rabaul je neustále ohrozený vulkanickou činnosťou. 

## Iné projekty

Kategória:Mestá v Papue-Novej Guinei
Carlisle

**Carlisle** môže byť:
*mesto v severnom Anglicku, pozri Carlisle (Anglicko)
*volebný obvod pre voľby do britského parlamentu, pozri Carlisle (volebný obvod)
*sopka na Aljaške, pozri Carlisle (sopka)
*planétka, pozri 4362 Carlisle
*lokalita v USA:
**Carlisle (Arkansas)
**Carlisle (Indiana)
**Carlisle (Iowa)
**Carlisle (Južná Karolína)
**Carlisle (Kentucky)
**Carlisle (Massachusetts)
**Carlisle (New York)
**Carlisle (Ohio)
**Carlisle (Pensylvánia)
**Carlisle (Južná Karolína)
**Carlisle Barracks v pensylvánskom Carlisle
*lokalita v Austrálii:
**Carlisle (Západná Austrália)
*lokalita v Kanade:
**Carlisle (Hamilton)
**Carlisle (Middlesex County)
*osoba:
** Belinda Carlisle
** Bob Carlisle
** Rick Carlisle
** Kitty Carlisle
*firma so sídlom v Oklahoma City vyrábajúca taniere, poháre a podobne, pozri Carlisle
Quiet Internet Pager

**QIP** je IM klient podporujúci protokol ICQ a v najnovšej testovacej verzii aj XMPP. QIP (Quiet Internet Pager) je šírený zdarma a ponúka pokročilé funkcie ako napríklad posielanie súborov, anti-spamovú ochranu a ochranu proti zahlcovaniu (anti-flood), pripomínač narodenín alebo zaznamenávanie a históriu konverzácií.

Tento klient nie je náročný na pamäťové prostriedky (využíva cca 6 MB RAM), je malý, skinovateľný, voľne šíriteľný, prenosný, dostupný vo viacerých jazykových mutáciách (aj slovenčina a čeština) a podporuje systém prídavných modulov (plug-in).

QIP v kódovom označení Infium prináša aj podporu UNICODE, podporu pre viacerých protokolov ako je XMPP (podľa oficiálneho oznámenia QIP-u budú postupne pridávané ďalšie), podporu pre viacero používateľských účtov, individuálne nastavenia pre rôzne kontakty, šifrovanie histórie konverzácií, podporu PNG a mnoho ostatných vylepšení... Pre QIP Infium je k dispozícii aj slovenská lokalizácia.

## Pozri aj
* Miranda IM
* ICQ
* Pidgin
* Trillian

## Externé odkazy
* qip.ru  – domovská stránka QIP 
* qip.sk  – slovenská podpora programu QIP

Kategória:Freeware
Kategória:Komunikačný softvér
Serif

**Serif** alebo **pätka písmena (písma)** je v typografii štrukturálny detail na konci ťahu, ktorý tvorí písmená a symboly. *Pätkový font* (alebo *font s pätkami*) obsahuje pätky, *bezpätkový font* (*sans serif*; z franc. *sans* = bez) ich neobsahuje.

Niektoré typografické zdroje nazývajú bezpätkové fonty *groteskné* či z nem. *grotesk* alebo *gotické* a pätkové fonty *roman*; bežne sa však už takéto označenie nepoužívajú, iba v niektorých konkrétnych názvoch fontov (napríklad Times New Roman).

Kategória:Typografia
Pätka

**Pätka** môže byť:
*zdrobnenina slova päta
*podstavcovitá časť niečoho, pätica, napr.:
**pätka stĺpa
**pätka klenby
**pätka koľajnice
**pätka elektromotora
*v typografii a počítačoch: 
**serif
**časť vákuového podávača dokladov, pozri pätka (vákuový podávač)
**časť snímacej kefky, pozri pätka (snímacia kefka)
*v krajčírstve: príklopka vrecka; výložka